Mola mola

Mola mola ialah spesies jenis ikan genus Mola dalam keluarga Molidae order Tetraodontiformes. Ia merupakan salah satu ikan bertulang terbesar yang wujud di dunia, ia ditemukan di perairan iklim-iklim tropika dan sederhana.

 Ciri fizikal 
Badan spesies ini berbentuk bujur dan leper. Ekornya tidak seperti ekor jenis ikan biasa; ia bercantum dengan sirip-sirip duburnya menjadi satu hujung kemudi. Ukurannya 1.8 meter panjang dengan jarak 2.5 meter dari sirip atas ke sirip bawah, tetapi ia boleh tumbuh sampai 3.3 m panjang. Berat spesimen yang dewasa antara 247 hingga 1,000 kg, berat paling tinggi yang pernah dicatatkan adalah 2,300 kg.

Tulang belakangnya lebih pendek daripada tulang belakang yang ada pada jenis-jenis ikan lain. Tulang-tulangnya mengandungi tisu rawan yang membolehkan pertumbuhan kepada saiz yang sangat besar berbanding jenis-jenis ikan yang lain. Ia tidak ada pundi renang.

 Tabiat 
 Pemakanan 
Ia makan zooplankton seperti obor-obor dan ampai sikat. Gigi-gigi hadapan mulutnya bercantum menjadi seperti sejenis paruh.

 Rujukan 

Kategori: Mola